Държавен вестник, бр. 105, 2024 г., стр. 7

БРОЙ  105	
Д Ъ Р Ж А В Е Н  В Е С Т Н И К 	
СТР.  7  
ан“ 30, с. Гравенхаг 2596 HR, Нидерландия, 
да извърши за своя сметка и на свой риск 
търсене и проучване на нефт и природен 
газ – подземни богатства по чл. 2, ал. 1, т. 3 
от Закона за подземните богатства, в площта 
„Блок 1-26 Хан Тервел“, разположена в изклю­
чителната икономическа зона на Република 
България в Черно море, с размер 4032 кв. км, 
с координатни точки от № 1 до № 7 съгласно 
приложението.
2. Срокът на разрешението е 5 години 
от датата на влизане в сила на договора за 
търсене и проучване на нефт и природен газ 
с право на продължения съгласно чл. 31 от 
Закона за подземните богатства и при условия 
и по ред, определени с договора за търсене 
и проучване.
3. Правата и задълженията на титуляря 
на разрешението, както и условията и изиск­
ванията за осъществяване на търсенето и 
проучването по това разрешение се уреждат 
с договора за търсене и проучване на нефт и 
природен газ.
4. Търсещите и проучвателните работи, 
предложени в конкурсното предложение на 
„Шел Експлорейшън енд Продъкшън (96) Б.В.“, 
са задължителни за срока на това разреше­
ние така, както е предвидено в договора за 
търсене и проучване на нефт и природен газ.
5. Решението да се обнародва в „Държавен 
вестник“.
6. Оправомощава министъра на енергетика­
та да сключи договор за търсене и проучване 
на нефт и природен газ в едномесечен срок 
от обнародване на решението в „Държавен 
вестник“.
7. Контролът по изпълнението на това 
разрешение и на сключения договор за търсе­
не и проучване на нефт и природен газ се 
осъществява от министъра на енергетиката.
8. Решението може да се обжалва пред 
Върховния административен съд в 14-дневен 
срок от датата на обнародването му в „Държа­
вен вестник“ по реда на Административноп­
роцесуалния кодекс.
9. Допуска предварително изпълнение на 
решението, като приема, че отлагането на 
изпълнението му би довело до забавяне на 
дейностите по търсене и проучване на нефт 
и природен газ на територията на Република 
България, което е в разрез с националните 
приоритети и стремежа към енергийна неза­
висимост на Република България, и е необ­
ходимо дейностите по търсене и проучване 
на нефт и природен газ да се защитят като 
особено важен държавен интерес.
Министър-председател: 
Димитър Главчев
Главен секретар на Министерския съвет: 
Габриела Козарева
Приложение 
към т. 1 
Координатен регистър
на граничните точки, описващи площта
„Блок 1-26 Хан Тервел“
Географски координати, система WGS84
№
Източна дължина
Северна ширина
1.
29°07'28.85''
42°48'47.00''
2.
30°34'10.00''
42°48'03.00''
3.
29°58'30.00''
42°33'27.00''
4.
29°49'36.00''
42°29'24.00''
5.
29°34'20.00''
42°26'24.00''
6.
29°20'45.00''
42°14'28.00''
7.
29°07'32.31''
42°11'22.71''
8053
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ХРАНИТЕ
НАРЕДБА № 5
от 2 декември 2024 г.
за изискванията към ветеринарномедицин­
ските аптеки и условията и изискванията за 
търговия с ветеринарни лекарствени продукти 
от разстояние
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят изиск­
ванията за търговия на дребно с ветеринарни 
лекарствени продукти (ВЛП) във ветеринар­
номедицинските аптеки и условията и изиск­
ванията за търговия с ВЛП от разстояние.
Г л а в а  в т о р а
ТЪРГОВИЯ НА ДРЕБНО С ВЕТЕРИНАРНИ 
ЛЕКАРСТВЕНИ ПРОДУКТИ
Раздел I
Условия и ред за търговия на дребно с вете­
ринарни лекарствени продукти
Чл. 2. (1) Търговията на дребно с ВЛП се 
извършва само във ветеринарномедицинска 
аптека от физическо лице – едноличен търго­
вец, или от юридическо лице, регистрирано 
по Търговския закон и получило разрешение 
от изпълнителния директор на Българската 
агенция по безопасност на храните (БАБХ).